[{"text_idx": "#000003", "text": "Marchnadoedd Stryd a Siopau Dros Dro"}, {"text_idx": "#000006", "text": "Mae angen ffyrdd newydd o wneud pethau ac ailddarganfod rhai o\u2019r hen ffyrdd hefyd. Fe wnaeth yr enwog Jane Jacobs ddisgrifio pedair nodwedd allweddol i \u2018dref dda\u2019, sef: dwysedd, blociau a\u0302 pherimedrau byr, adeiladau amrywiol, a defnyddiau cymysg. Byddwn i\u2019n ychwanegu pumed: mannau cyhoeddus o safon. Mae\u2019r erthygl hon yn canolbwyntio ar fesurau cyflym, ysgafn a (chymharol) rhad a gyflwynwyd gan Urban Foundry i fynd i\u2019r afael a\u0302 dau o\u2019r rhain, sef: defnydd cymysg a mannau cyhoeddus."}, {"text_idx": "#000007", "text": "Yn gyntaf, mae marchnadoedd stryd bywiog yn nodwedd ar y Cyfandir, ond yn rhywbeth rydym wedi colli\u2019r arfer o\u2019i wneud yn y DU. Mae cyfres o farchnadoedd stryd wedi cael eu creu ym Mae Abertawe i roi bywyd newydd i fannau cyhoeddus a fyddai, fel arall, yn cael eu dominyddu gan geir neu na fyddent yn cael eu defnyddio ddigon, gan greu \u2018lle i bobl\u2019 am y tro a rhoi cyfleoedd i fusnesau artisan bach lleol."}, {"text_idx": "#000009", "text": "roedd 70% o\u2019r cwsmeriaid yn y marchnadoedd wedi mynd i\u2019r ardaloedd hynny yn unswydd ar gyfer y farchnad;\nmae\u2019r rhan fwyaf yn gwario o leiaf \u00a310 - \u00a320 mewn siopau lleol (yn ogystal a\u0302 gwario yn y farchnad); ac\nroedd y farchnad wedi gwella canfyddiadau o\u2019r ardal."}, {"text_idx": "#000010", "text": "Yn ail, mae PopUp Wales yn dod a\u0302 bywyd dros dro i siopau gwag, ac mae\u2019r effeithiau\u2019n debyg: cynyddu nifer yr ymwelwyr, yr amser maent yn ei dreulio yno, eu gwariant a gwella canfyddiadau. Gall siopau dros dro ei gwneud yn haws hefyd i osod siopau gwag yn y tymor hir."}, {"text_idx": "#000011", "text": "Mae PopUp Wales yn dod o hyd i fannau manwerthu dros dro ar gyfer unigolion, sefydliadau a busnesau sydd eisiau gofod hyblyg, tymor byr a fforddiadwy i roi cynnig ar syniadau. Cynhaliwyd cynlluniau peilot yn Abertawe a Phen-y-bont ar Ogwr yn 2022 gyda chefnogaeth gan y Cynghorau lleol yn y ddwy ardal, cronfa Trawsnewid Trefi Llywodraeth Cymru, a Chronfa Adfywio Cymunedol Llywodraeth y DU (ym Mhen-y-bont ar Ogwr)."}, {"text_idx": "#000012", "text": "Ym Mhen-y-bont ar Ogwr, rhoddodd PopUp Wales gefnogaeth i 30 o fusnesau bach ac 20 o fudiadau gwirfoddol. Yn Abertawe, defnyddiwyd 15 o\u2019r gofodau dros dro gan ddefnyddwyr dinesig a thrydydd sector, busnesau, amryw o brosiectau celfyddydol, gofodau stiwdio, arddangosfeydd dros dro, a gosodiadau."}, {"text_idx": "#000013", "text": "Mae Llyfrgell Pethau yn siop dros dro yn Abertawe sy\u2019n cael ei rhedeg fel menter gymdeithasol i annog pobl i fenthyca er mwyn lleihau\u2019r ynni a\u2019r adnoddau a ddefnyddir i greu eitemau nad ydynt yn cael eu defnyddio\u2019n aml, ac i wneud eitemau drud yn fforddiadwy i fwy o bobl."}, {"text_idx": "#000015", "text": "Mewn cyfnod pan fo nifer fawr o adeiladau gwag mewn llawer o drefi a dinasoedd, mae angen cymaint o arfau a\u0302 phosibl arnom ar gyfer adfywio. Er nad yw gofod dros dro/cyfamserol yn ateb ein holl broblemau, mae wedi dod yn llawer mwy amlwg yn y cyfnod ar o\u0302l Covid fel ffordd o fynd i\u2019r afael a\u0302\u2019n problemau."}, {"text_idx": "#000019", "text": "Mae marchnadoedd a siopau dros dro yn gweithio\u2019n dda pan rydyn ni\u2019n deall sut a pham mae pobl yn defnyddio gofod mewn ardaloedd trefol ac ym mhle y bydd pethau\u2019n gweithio (ac ym mhle na fyddant yn gweithio). Allwch chi ddim chwifio hudlath i\u2019w gosod yn unrhyw le."}, {"text_idx": "#000021", "text": "Mae angen adeiladau sy\u2019n gadarn yn strwythurol ac yn dal dw\u0302r fel ei bod yn hawdd rheoli\u2019r gwaith sydd angen ei wneud er mwyn gallu eu defnyddio, fel gwaith cydymffurfio (sylfaenol) yn bennaf, cyfleusterau lles syml, a gwaith uwchraddio cosmetig. Defnyddiol hefyd fyddai cael rhywfaint o gyllid cyfalaf i helpu gyda\u2019r gwaith hwn \u2013 mae cynlluniau siopau dros dro nawr yn gymwys fel pennawd cost o dan ffrwd gyllido Trawsnewid Trefi Llywodraeth Cymru."}, {"text_idx": "#000026", "text": "Er nad oes costau rhentu, mae rhai costau o hyd, yn benodol cyfleustodau, staffio efallai (er bod gwirfoddolwyr yn rhedeg rhai), ardrethi busnes os yw\u2019n berthnasol, a stoc/marchnata/yswiriant a chostau tebyg."}, {"text_idx": "#000027", "text": "Mae\u2019n hanfodol meithrin perthynas dda gyda landlordiaid"}, {"text_idx": "#000028", "text": "Nid yw pobl yn deall cymaint am siopau dros dro yn y rhan hon o\u2019r byd ag y maen nhw mewn mannau eraill. Rhaid i\u2019r landlord chwarae eu rhan er mwyn i\u2019r siopau fod yn hyfyw."}, {"text_idx": "#000029", "text": "Mae angen dealltwriaeth gan yr awdurdod lleol a rhywfaint o \u2018berchnogaeth\u2019 ganddynt dros y siopau"}]